kardosdrur/scandi-wiki huggingface dataset:
Weißenhorn

Weißenhorn er ein by og ein kommune sørvest i Bayern i Tyskland. Kommunen omfattar 53,7 km² og hyser 13 743 ibuarar. Byen ligg 501 meter over havet, om lag 22 kilometer søraust om Ulm og høyrer til Landkreis Neu-Ulm.

Stillas- og forskalingsprodusenten PERI har sitt hovudkontor i Weißenhorn.

Kjelder

Denne artikkelen bygger på «Weißenhorn» frå ,  den 20. april 2023.

Bakgrunnsstoff

Byar i Bayern
Vöhringen

Vöhringen er ein by og ein kommune sørvest i Bayern i Tyskland. Kommunen, som i vest grensar mot Baden-Württemberg, omfattar 23,7 km² og hyser 13 800 ibuarar. Byen ligg 499 meter over havet, om lag 18 kilometer sør om Ulm og høyrer til Landkreis Neu-Ulm.

Kjelder

Denne artikkelen bygger på «Vöhringen (Iller)» frå ,  den 20. april 2023.

Bakgrunnsstoff

Byar i Bayern
The Border av America

«The Border» er ein song skriven av Russ Ballard og Dewey Bunnell og framført av America. Songen kom ut i 1983 på albumet deira, Your Move. 

Han kom ut på singel i 1983 og vart den siste topp 40-hitten deira i USA, då han nådde 33. plassen på Billboard Hot 100. Songen gjorde det langt betre på Adult Contemporary-lista, der han nådde fjerdeplassen. Songen nådde 22. plassen i Nederland.

Salslister

Kjelder

Denne artikkelen bygger på «The Border (America song)» frå ,  den 20. april 2023. 
 oppgav desse kjeldene:  

Singlar frå 1983
America-songar
Songar skrivne av Russ Ballard
Songar skrivne av Dewey Bunnell
Capitol Records-singlar
Songar frå 1983
It's Your Move

«It's Your Move» er ein song av Doug Parkinson, gjeve ut i mars 1983 på albumet Heartbeat to Heartbeat.

America-versjonen

Eit par månadar etter at songen først kom ut, vart han gjeven ut på ny av bandet America, med tittelen «Your Move», frå albumet deira med same namn.

Diana Ross-versjonen

I 1984 spelte Diana Ross inn ein versjon av songen. Denne kom ut på albumet Swept Away.
Denne versjonen vart seinare sampla i 2011 i vaporwave-songen «リサフランク420 / 現代のコンピュー» («Lisa Frank 420 / Modern Computing») av Macintosh Plus, der han vart sakka ned og hakka opp. Dette vart ein Internett-meme verda over.

Kjelder

Denne artikkelen bygger på «It's Your Move (song)» frå ,  den 20. april 2023. 
 oppgav desse kjeldene:  

Songar frå 1983
Singlar frå 1983
America-songar
Diana Ross-songar
Internett-memer
Special Girl

«Special Girl» er ein song skriven av den kanadiske songar-låtskrivaren og gitaristen Eddie Schwartz i samarbeid med låtskrivaren og produsenten David Tyson. Det vart ein smålåten hit for Schwartz i Canada, for bandet America i USA og for Meat Loaf i Storbritannia.

Schwartz gav først ut songen i 1984 på albumet Public Life, og sidan på singel med tilhøyrande musikkvideo. Denne versjonen nådde 20. plassen på Adult Contemporary-lista i Canada.

Salslister

America-versjonen (1984)

Seinare same året gav bandet America ut ein versjon på singel i 1984 frå albumet Perspective.  Denne versjonen nådde topp 20 på Adult Contemporary-lista i USA, med ein 15. plass. Han nådde òg 106. plassen på Billboard-lista.

Salslister

Meat Loaf-versjonen (1986)
Songen vart òg spelt inn av Meat Loaf i 1986 på albumet hans, Blind Before I Stop.  Han kom ut på singel i Storbritannia 6. april 1987, og nådde 81. plassen på UK Singles Chart.

Salslister

Kjelder

Denne artikkelen bygger på «Special Girl (song)» frå ,  den 20. april 2023. 
 oppgav desse kjeldene:

Songar frå 1983
Singlar frå 1984
Songar skrivne av Eddie Schwartz
Songar skrivne av David Tyson
Eddie Schwartz-songar
America-songar
Meat Loaf-songar
Songar produserte av Richie Zito
Capitol Records-singlar
Craig Huxley

Craig Huxley, òg kjend som Craig Hundley ()) er ein USA-amerikansk skodespelar, oppfinnar og musikar. Han leia tre album gjevne ut av Pacific Jazz Records seint i 1960-åra.

I 1967 spelte han nevøen til kaptein Kirk i Star Trek-episoden «Operation Annihilate!». Året etter spelte han ei anna rolle i episoden «And the Children Shall Lead». Som barn spelte han òg på TV i Kung Fu, The Flying Nun og Bewitched.

Det første albumet hans, Arrival of a Young Giant, var eit trioalbum med Hundley (piano), Jay Jay Wiggins (bass) og Gary Chase (trommer) som vart gitt ut i 1968. Craig Hundley Plays with the Big Boys, frå året etter, hadde eit storband i tillegg til trioen. Utgivinga frå 1969, Rhapsody in Blue, hadde òg eit storband, og inkluderte Ed Thigpen på trommer. 

Huxley fann opp eit musikkinstrument – ei vidareutvikling av blaster beam i aluminium – på 1970-talet. Designet hans vart patentert i 1984. Instrumentet vart brukt i lydsporet til Star Trek: The Motion Picture, og Huxley spelte instrumentet på musikken til 10 Cloverfield Lane.

Kjelder

Denne artikkelen bygger på «Craig Huxley» frå ,  den 20. april 2023. 
 oppgav desse kjeldene:

Bakgrunnsstoff
 

USA-amerikanske pianistar
USA-amerikanske barneskodespelarar
Marty Walsh

Martin Kevin Walsh () er ein USA-amerikansk gitarist, låtskrivar, arrangør, komponist og plateprodusent. I 1979 fekk Walsh høvet til å spela på sin første hit, «Love Pains», av Yvonne Elliman. I løpet av karrieren sin som studiomusikar på 1980-talet deltok Walsh som gitarist på hittane «I Was Country When Country Wasn't Cool» av Barbara Mandrell, «9 to 5» av Dolly Parton, «She Works Hard for the Money» av Donna Summer og «Heartlight» av Neil Diamond. Blant Walsh sine bidrag på album til artistar som John Denver, Eddie Kendricks, Seals and Crofts, Julio Iglesias, Kenny Rogers og John Fogerty, var han òg turnerande musikar med Supertramp, og deltok i innspelinga av albuma Brother Where You Bound i 1985 og Free as a Bird i 1987. Walsh medverka på tre LeAnn Rimes-album på slutten av 1990-talet, Sittin' on Top of the World (1998), LeAnn Rimes (1999) og I Need You (2001).

Ved sida av studioarbeidet har Walsh skrive musikk for Air Supply, Gary Wright, Agnetha Fältskog frå ABBA og ei rekkje TV-seriar, mellom anna Roundhouse. Walsh vart òg sett i musikkvideoen til Eddie Money for «Shakin'» som rytmegitarist i 1982.

For tida er Walsh assisterande professor ved Berklee College of Music i avdelingane for ensemble og musikkproduksjon i Boston i Massachusetts.

Kjelder

Denne artikkelen bygger på «Marty Walsh (musician)» frå ,  den 20. april 2023. 
 oppgav desse kjeldene:

Bakgrunnsstoff
 
 
 

USA-amerikanske gitaristar
USA-amerikanske låtskrivarar
USA-amerikanske musikkarrangørar
USA-amerikanske rockegitaristar
USA-amerikanske studiomusikarar
USA-amerikanske plateprodusentar
Musikarar frå California
Tilsette ved Berklee College of Music
In Concert av America

In Concert er det andre offisielle konsertalbumet til den amerikanske folkrockduoen America, gjeve ut av Capitol Records i juli 1985.  Dette var den sjette og siste utgivinga til America på plateselskapet Capitol Records og var det første America-albumet som vart gitt ut på det gryande CD-formatet.  Dette var det første albumet til America som ikkje nådde hitlistene. Ingen singlar vart gitt ut frå albumet.

Innhald

Kjelder

Denne artikkelen bygger på «In Concert (1985 America album)» frå ,  den 20. april 2023. 
 oppgav desse kjeldene:

Konsertalbum frå 1985
America-album
Capitol Records-album
Hourglass av America

Hourglass er det trettande studioalbumet til den amerikanske folkrockduoen America, gjeve ut av American Gramaphone i 1994. Dette var det første nye studioalbumet til America sidan Perspective frå 1984. Det vart gitt ut to singlar frå albumet, «Young Moon» og «Hope», men  deinådde ikkje hitlistene i USA. Songane fekk meir speletid i Europa. Songen «Hope» vart ein kjenningsmelodi for TJ Martell Foundation og vart spelt inn av ei gruppe countrystjerner i ein innsamlingsaksjon for stiftinga. Innspelinga av «You Can Do Magic» som er inkludert her er ikkje hit-versjonen, men ei nyinnspeling som er svært lik.

Skodespelaren/musikaren Bill Mummy bidrog til dette albumet ved å skriva «Sleeper Train» og «Greenhouse» og bidrog med ekstra gitararbeid.

Mottaking

AllMusic hevda at albumet «høyrest både kjent og friskt ut» og at songane er jamt over gode, ei overrasking for eit band så gammalt som America. Opningssporet «Young Moon» «er like bra som nokre av hittane i gruppa.».

Innhald

Kjelder

Denne artikkelen bygger på «Hourglass (America album)» frå ,  den 20. april 2023. 
 oppgav desse kjeldene:

America-album
Musikkalbum frå 1994
Album produserte av Steve Levine
American Gramaphone-album
Human Nature av America

Human Nature er det 14. studioalbumet til den amerikanske folkrockduoen America, gjeve ut i 1998 på Oxygen Records. Det var deira første nye studioalbum sidan Hourglass frå 1994.  

«From a Moving Train» vart gitt ut som den første singelen frå albumet. Han vart ein mindre hit i USA, og nådde 25. plass på Radio & Records Adult Contemporary Chart. Singelen gjorde det betre i Europa, og nådde førsteplassen i Spania. «Wednesday Morning» og «Moment to Moment» vart gitt ut som oppfølgjarsinglar i Europa. «Wheels Are Turning» fekk òg ein del radiospeling i USA. 

Carl Wilson (frå Beach Boys) og Robert Lamm (frå Chicago) medverkar på «Hidden Talent». Wilson døydde av kreft i februar 1998, før utgivinga av dette albumet.

Mottaking

Allmusic gav ei positiv melding av albumet, og uttalte «... songane er jamt over godt laga og med mange knaggar, spesielt den svært stemningsfulle 'From a Moving Train' og den skranglete 'Wednesday Morning'.» Likevel fekk albumet berre to av fem stjerner.

Innhald

Kjelder

Denne artikkelen bygger på «Human Nature (America album)» frå ,  den 20. april 2023. 
 oppgav desse kjeldene:

America-album
Musikkalbum frå 1998
Holiday Harmony

Holiday Harmony er det 15. studioalbumet til den amerikanske folkrockduoen America, gjeve ut av Rhino Records i 2002. Det er eit julealbum produsert av Andrew Gold. Albumet inneheld ei rekkje tradisjonelle julestandardar, og nokre vart spelt inn med tydelege parallellar til amerikanske hittar. Til dømes minner «la-la-la»-refrenget i «Winter Wonderland» sterkt om «A Horse With No Name», medan «White Christmas» bruker ei gitarklimpring som liknar den i «Tin Man». Albumet inneheld tre nye songar: «A Christmas To Remember», «Winter Holidays» og «Ventura Highway»-temaet «Christmas In California». «Winter Wonderland» vart ein mindre hit i løpet av julesesongen i 2002, og nådde 26. plassen på Radio & Records Adult Contemporary Chart.

I november 2010 vart albumet gitt ut på nytt på CD og digitalt nedlastingsformat som ein «Collector's Edition». Denne utgåva inneheldt eit bonusspor, «A Holly Jolly Christmas», produsert av Bobby Woods.

Innhald

Kjelder

Denne artikkelen bygger på «Holiday Harmony» frå ,  den 20. april 2023. 
 oppgav desse kjeldene:

Julemusikkalbum frå 2002
America-album
USA-amerikanske julemusikkalbum
Rhino Records-album
Here & Now av America

Here & Now er det 16. studioalbumet til den amerikanske folkrockduoen America, gjeve ut av Burgundy Records i januar 2007. Dette er det første popmusikkstudioalbumet gitt ut av gruppa sidan Human Nature i 1998 (gruppa gav ut eit studioalbum med juletema i 2002, Holiday Harmony).  Albumet nådde 52. plassen på Billboard-lista, som var den beste plasseringa til America sidan View from the Ground i 1982. Songar som vart spelt ein del i USA var «Always Love», «Love and Leaving», «Chasing the Rainbow» og «Ride On».

Historie
Personellet som var involvert i innspelinga og produksjonen av Here & Now skil seg sterkt frå tidlegare prosjekt og representerer eit forsøk på å få kontakt med nye, unge talent. Albumet er samprodusert av James Iha (tidlegare frå Smashing Pumpkins) og Adam Schlesinger (frå Fountains of Wayne og Ivy). Gjesteartistar inkluderer Ryan Adams, Ben Kweller, Jim James og Patrick Hallahan frå My Morning Jacket, Matthew Caws og Ira Elliot frå Nada Surf, Mark Rozzo frå Maplewood, og mangeårig samarbeidspartnar og venn Stephen Bishop. Den amerikanske trommeslagaren Will Leacox er med på perkusjon. Blant coverlåtane er «Indian Summer» (Maplewood), «Golden» (My Morning Jacket) og «Always Love» (Nada Surf).

Innspelingane vart fullførte i juli 2006, men ei planlagd utgiving i september vart til slutt utsett til januar 2007. Dette var det første kjende høvet der America spelte inn i eit studio i New York City. Albumet nådde 52. plassen i debutveka si, den høgaste plasseringa for bandet sidan View from the Ground frå 1982.

Den første plata består av heilt nye studioinnspelingar, medan ei andre plate inneheld ei konsertframføring av heile samlealbumet History: America's Greatest Hits slik det vart spelt inn for «Then...Again...Live!» på XM Satellite Radio, med dei mangeårige sidemennene Willie Leacox på trommer, Michael Woods på gitar og klaverinstrument, og nykommaren Richard Campbell på bass og vokal.

Det finst fleire alternative utgåver av Here & Now med eit bonusspor lagt til på slutten av plate éin. Desse utgåvene kunne berre kjøpast hos Best Buy, Borders, Wal-Mart og via iTunes for digital nedlasting. Ein versjon som vart seld hos Target inkluderte ein bonus-DVD med åtte spor frå XM-framferda.

Av bonusspora var tittelsongen og «Saturday Sky» opphavleg med på soloplata til Gerry Beckley, Horizontal Fall (òg den opphavlege kjelda til «Love and Leaving»), medan «Paradise» hadde premiere på The Complete Greatest Hits.

Innhald
Plate ein

«Glass King» (iTunes & Australian CD Edition-eksklusivt bonusspor)
«Paradise» (Borders-eksklusivt bonusspor)
«Saturday Sky» (Walmart-eksklusivt bonusspor)
«Here & Now» (Best Buy-eksklusivt bonusspor)

Plate to

Bonus -DVD (Target-eksklusiv)
«Ventura Highway»
«Daisy Jane»
«I Need You»
«Tin Man»
«Only in Your Heart»
«Sandman»
«Sister Golden Hair»
«A Horse With No Name»

Kjelder

Denne artikkelen bygger på «Here & Now (America album)» frå ,  den 20. april 2023. 
 oppgav desse kjeldene:

Musikkalbum frå 2007
America-album
Burgundy Records-album
Album produserte av Adam Schlesinger
Alberta Biennial of Contemporary Art

The Alberta Biennial of Contemporary Art er ei utstilling av samtidskunst som er blitt halden på ulike stader i Alberta i Canada annakvart år frå 1996 til 2012, og deretter kvart andre eller tredje år. Føremålet med utstillinga er å fostra dialog mellom kunstnarar og samfunn i heile provinsen ("to foster a dialogue between artists and communities across the province").

Historie 

 1996
 1998
 2000
 2002
 2004
 2006
 2008
 2010
 2012
 2015: Future Station
 2017: For the time being

Kjelder 

Denne artikkelen bygger på «Alberta Biennial of Contemporary Art» frå ,  den 20. april 2023.  

Skipingar i 1996
Festivalar i Canada
Kanadisk kunst
Kultur i Alberta
Heard Museum

Heard Museum er eit privat museum i Phoenix i Arizona i USA, drive utan profittmotiv og vigd til å fremja amerikansk urfolkskunst. Det presenterer historiene til amerikanske urfolk frå eit fyrstepersonsperspektiv, og har utstillinger av tradisjonell kunst og samtidskunst skapt av amerikanske urfolkskunstnarar og kunstnarar påverka av amerikansk urfolkskunst. Heard Museum samarbeider med amerikanske urfolkskunstnarar og stammesamfunn for å gje vitjande eit særskild perspektiv på kunsten til urfolk, særleg dei frå Sørvest-USA.

Heard Museum blei skipa i 1929 av Maie Bartlett Heard, kort tid etter at ektemannen Dwight B. Heard hadde døydd, for å husa den personlege kunstsamlinga deira.

Delar av museumsbygningen blei utforma av arkitekten Bennie Gonzales, som også teikna Scottsdale City Hall.

Festivalar 
Heard held den årlege festivalen El Mercado de Las Artes, vanlegvis i november, med vandrande mariachiar og kunst av hispanic-kunstnarar frå Arizona og New Mexico som omfattar santos, keramikk, colchabroderi, møblar, måleri, trykk og sylv- og tinnarbeid. Muset huser også den årlege World Championship Hoop Dance Contest, typisk tidleg i februar. Hoopdans-tevlinga blir halden utandørs i Libby Amphitheater framfor museet.

The Annual Heard Museum Guild Indian Fair and Market blir også halden ved museet. Marknaden omfattar pristeldingar frå ein jury, og er blitt halden årleg sidan 1958. Han blir halden i mars, og får kring 15 000 vitjande og over 600 utstillarar.

Kjelder

Denne artikkelen bygger på «Heard Museum» frå ,  den 20. april 2023.

Bakgrunnsstoff 

 
 

Museum i Arizona
Skipingar i 1929
Phoenix
The Power Plant

The Power Plant Contemporary Art Gallery er eit kanadisk offentleg galleri for samtidskunst i sentrum av Toronto i Ontario, i Harbourfront Centre. Det er registrert som ein kanadisk velgjerdsorganisasjon som blir støtta av medlemmer, sponsorar, donorar og finansieringsorgan på alle nivå. Det blei fyrst skipa som kunstgalleri ved Harbourfront i 1976, og blei offisielt opna i 1987 i dei noverande lokala sine. Galleriet har presentert nytt og nylege verk av levande kanadiske og internasjonale kunstnarar, og hatt både store separatutstillingar og tematiske gruppeutstillingar.

I 1976 skipa Harbourfront Centre kunstgalleriet, opphavleg ved Bill Boyle Artport. Den fyrste direktøren var Anita Aarons. Harbourfront Corporation gav galleriet høve til å renovera det gamle krafthuset (powerhouse) på staden som nye lokale. Denne bygningen var frå, og hadde husa varme- og kjølingsutstyr for den store Toronto Terminal Warehouse (no Queen's Quay Terminal) og nabobygningen hans, The Ice House (i dag Harbourfront Centre Theatre).

Kjelder 

Denne artikkelen bygger på «The Power Plant» frå ,  den 20. april 2023.

Bakgrunnsstoff 

 

Toronto
Skipingar i 1976
Kunstgalleri i Canada
Jeffrey Foskett

Jeffrey Foskett () er ein USA-amerikansk songar, låtskrivar og plateprodusent, mest kjend som turné- og studiomusikar for Brian Wilson og The Beach Boys sidan 1980-åra. Foskett vart skildra som The Beach Boys sin «viserektor» av dei turnerande medlemmene sine. I 1996 debuterte han som soloartist med albumet Thru My Window.

Diskografi
Studioalbum

Thru My Window (1996) 
Sunny's Off (1996)
Christmas At The Beach (1997)
Cool and Gone (1997)
Twelve and Twelve (1998)
Elua Aloha (2018) (Jeffrey Foskett og Jeff Larson)
Love Songs (2019)
Vintage Summer (2019)
Voices (2019)

Samlealbum

The Other Takes (1996) 
Greatest Hits (1998)
Tributes and Rarities (1999)
Stars in the Sand (2000) 
Classic Harmony (2015)
The Best of Jeffrey Foskett (2016)
You Remind Me of the Sun (2017)

Kjelder

Denne artikkelen bygger på «Jeffrey Foskett» frå ,  den 20. april 2023.

Bakgrunnsstoff
 Offisiell nettstad

USA-amerikanske songarar
Musikarar frå San Jose i California
USA-amerikanske gitaristar
The Beach Boys-medlemmar
Lost & Found av America

Lost & Found er det 18. studioalbumet til America, utgjeve 5. mai 2015 av America Record. Det var det første albumet med originale songar sidan Here & Now i 2007. Det omfattar musikk spelt inn mellom 2000 og 2011, men ikkje gjeven ut før. Songen «Driving», ein livleg singel, vart noko spelt på radio.

Innhald

Medverkande
America
Gerry Beckley – solo- og harmonivokal, akustisk og elektrisk gitar, bass, mandolin, piano, orgel, klaverinstrument, trommer
Dewey Bunnell – solo- og harmonivokal, akustisk og elektrisk gitar
med:
Hank Linderman – elektrisk gitar
Dave Storrs – elektrisk gitar
Larry Treadwell – elektrisk gitar
Jason Scheff – bass
Bob DiChiro – bass
Ryland Steen – trommer
Brian Young – trommer
Jim McCarty – trommer
Andrew Golomb – trommer
Bobby Woods – orgel, korvokal
Nick Lane – trombone, eufonium 
Charles Adelphia – obo

Produksjon
Gerry Beckley – spor 1,3,5,7,9
Gerry Beckley med Dewey Bunnell – spor 2,4,8,10
Dewey Bunnell and Bobby Woods – spor  6
Jeff Larson - leiande produsent, kompilering og arkivering.

Kjelder

Denne artikkelen bygger på «Lost & Found (America album)» frå ,  den 20. april 2023.  

America-album
Musikkalbum frå 2015
St. Croix-elva i Wisconsin–Minnesota

St. Croix-elva (engelsk St. Croix River) er ei kring 260 km lang bielv til Mississippi. Det eldste kjende namnet hennar er på ojibwa, Manoominikeshiinyag-ziibi, som tyder 'rikse-elva'. Dei siste 201 km av elva følgjer delstatsgrensa mellom Minnesota og Wisconsin. 

Dei fyrste svenske nybyggjarane som slo seg ned i Minnesota reiste på elva, og busette seg nær henne.

Kjelder

Denne artikkelen bygger på «St. Croix River (Wisconsin-Minnesota)» frå ,  den 21. april 2023.

Bakgrunnsstoff 

St. Croix 360. Nyheiter om elva.

Elvar i Wisconsin
Elvar i Minnesota
Mississippielva
Taunusstein

Taunusstein er ein by og ein kommune sørvest i forbundslandet Hessen i Tyskland. Kommunen hyser kringom 30 000 ibuarar og omfattar 67 km². Taunusstein ligg i eit landleg område, 393 meter over havet, ei 10 kilometer nordvest om Wiesbaden.
 
Vassfilter-produsenten Brita har hovudkontoret sitt i Taunusstein.

Kjelder

Denne artikkelen bygger på «Taunusstein» frå ,  den 21. april 2023.

Bakgrunnsstoff

Byar i Hessen
Idstein

Idstein er ein by og ein kommune sørvest i forbundslandet Hessen i Tyskland. Kommunen hyser kringom 25 000 ibuarar og omfattar 79,8 km². Idstein ligg 266 meter over havet, ei 18 km nord om Wiesbaden.

Klesprodusenten Jack Wolfskin har hovudkontoret sitt i Idstein.

Kjelder

Denne artikkelen bygger på «Idstein» frå ,  den 21. april 2023.

Bakgrunnsstoff

Byar i Hessen
Bad Schwalbach

Bad Schwalbach er ein by og ein kommune sørvest i forbundslandet Hessen i Tyskland. Kommunen omfattar 40,3 km² og har 11 277 ibuarar. Byen ligg 306 meter over havet, om lag 20 kilometer nordvest om Wiesbaden.

Eit meieri er største sysselsetjar i kommunen.

Kjelder

Denne artikkelen bygger på «Bad Schwalbach» frå ,  den 21. april 2023.

Bakgrunnsstoff

Byar i Hessen
Eltville am Rhein

Eltville am Rhein er ein by og ein kommune sørvest i forbundslandet Hessen i Tyskland. Kommunen hyser kringom 17 000 ibuarar og omfattar 46,8 km². Byen ligg på nordbreidda av elva Rhinen, ei 12 kilometer vest om Wiesbaden.

Kjelder

Denne artikkelen bygger på «Eltville am Rhein» frå ,  den 21. april 2023.

Bakgrunnsstoff

Byar i Hessen
Oestrich-Winkel

Oestrich-Winkel er ein by og ein kommune sørvest i forbundslandet Hessen i Tyskland. Kommunen omfattar 59,5 km² og har 11 723 ibuarar. Byen ligg på nordbreidda av elva Rhinen, ei 19 kilometer vest om Wiesbaden.

Kjelder

Denne artikkelen bygger på «Oestrich-Winkel» frå ,  den 21. april 2023.

Bakgrunnsstoff

Byar i Hessen
Geisenheim

Geisenheim er ein by og ein kommune sørvest i forbundslandet Hessen i Tyskland. Kommunen omfattar 40,3 km² og har 11 515 ibuarar. Byen ligg på nordbreidda av elva Rhinen, ei 21 kilometer vest om Wiesbaden.

Kjelder

Denne artikkelen bygger på «Geisenheim» frå ,  den 21. april 2023.

Bakgrunnsstoff

Byar i Hessen
Eiteljorg Museum of American Indians and Western Art

Eiteljorg Museum of American Indians and Western Art er eit kunstmuseum i Indianapolis sentrum i Indiana i USA. Eiteljorg har ei stor samling biletkunst laga av amerikanske urfolk og kunst laga av vest-amerikanske kunstnarar som blei samla inn av forretningsmannen og filantropien Harrison Eiteljorg (1903–1997). Museet husar ein av dei beste samlingane av samtidskunst av urfolk i verda.

Museet ligg i White River State Park i Indianapolis, der ein også finn Indiana State Museum, Military Park og andre attraksjonar.

Gund Gallery i museet har ei høvesvis stor samling måleri og bronseskulpturar av Frederic Remington og Charles Russell. Det har også måleri av George Winter, Thomas Hill, Albert Bierstadt, Charles King og Olaf Seltzer. I eit anna rom er ei stor samling måleri av kunstnarar knytte til New Mexico, som Joseph Henry Sharp, William Victor Higgins, Ernest L. Blumenschein (Penitentes), John French Sloan og Georgia O'Keeffe (Taos Pueblo).

I juni 2005 opna museet ei større utviding som dobla dei offentlege områda med tre nye galleri, Sky City Café, eit utdanningssenter, ein hage og event-lokale. Dei nye galleria omfatta to galleri vigde til museet si samling av samtidskunst, med verk av T.C. Cannon, Kay WalkingStick, Andy Warhol og ei rekkje andre. Det siste galleriet lagt til i utvidinga var Gund Gallery of Western Art. Galleriet er vigd ei samling på 57 kunstverk av traidsjonell vestamerikansk kunst gjeven til museet av familien George Gund.

Kjelder 

Denne artikkelen bygger på «Eiteljorg Museum of American Indians and Western Art» frå ,  den 21. april 2023.

Bakgrunnsstoff 
 

Skipingar i 1989
Kunstmuseum i USA
Museum i Indiana
Indianapolis